கேள்வி: நானோ அறிவியல், தொழில்நுட்ப நிறுவனம் - அமைப்பும் நிர்வாகமும் பற்றி நீங்கள் என்ன அறிந்துள்ளீர்கள்?
பதில்: இந்திய அறிவியல் கழகத்தின் தீபங்கர் தாசு சர்மா தலைமையில், கல்வியாளர்கள், ஆராய்ச்சியாளர்கள், நிர்வாகிகளைக் கொண்ட ஆளுநர்கள் குழுவால் நானோ அறிவியல் மற்றும் தொழில்நுட்ப நிறுவனம் நிர்வகிக்கப்படுகிறது. பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தின் சிந்தாமணி நாகேச இராமச்சந்திர ராவ் ஆளுநர் குழுவின் நிறுவனத் தலைவராக இருந்தார். அசோக் கே கங்குலி, முன்னாள் இயக்குநரின் கீழ் 2013 சனவரி 3 முதல் நானோ அறிவியல், தொழில்நுட்ப நிறுவனம் தனது செயல்பாடுகளைத் தொடங்கியது. இவரது பதவிக்காலத்திற்குப் பிறகு, 1 சனவரி 2018 முதல் 10 மார்ச் 2020 வரை, கிரெந்திர நாத் கோசு நிறுவனத்தின் செயல் இயக்குநராக பொறுப்பேற்றார். அமிதவ பத்ரா 2020 மார்ச் 11 முதல் புதிதாக நியமிக்கப்பட்ட இயக்குநராக உள்ளார்.
கேள்வி: நானோ அறிவியல், தொழில்நுட்ப நிறுவனம் - வசதிகள் பற்றி தகவல் சொல்.
பதில்: இங்கிலாந்து அறிவியலாளர் மைக்கேல் பரடே பெயரால் "பரடே ஆய்வகம்" என்ற ஆராய்ச்சி ஆய்வகம் நானோ அறிவியல், தொழில்நுட்ப நிறுவனத்தில் உள்ளது. நுண்நோக்கி, அலை வளைவுமானி, சிதறல் அமைப்பு, நிறமாலைமானி, பகுப்பாய்வி, மேற்பரப்பு விவரக்குறிப்பு, மின் வேதியியல் பணிநிலையம், உடனொளிர் அளவி, கலோரிமானி, திண்மப்பாயுமை அளவி ஆகியவை இந்த ஆய்வகத்தில் பொருத்தப்பட்டுள்ளன. இந்திய அறிவியல் கல்வி மற்றும் ஆராய்ச்சி நிறுவனங்களிலும் நானோ அறிவியல், தொழில்நுட்ப நிறுவனம் ஒரு ஆய்வகத்தைக் கொண்டுள்ளது. அணுக்கற்றை நுண்ணோக்கி, அனுப்பீட்டு எலட்டிரான் நுண்ணோக்கி, அணுவியல் விசை நுண்ணோக்கி போன்ற அதிநவீன எலக்ட்ரானின் நுண்ணோக்கிகள் புற ஊதா நிறமாலை மானி, எப்டிஐஆர், கதிர்தூண்டு ஒளிர்வு நிறமாலை மானி, இராமன் நிறமாலை மானி போன்ற நிறமாலைமானி, ஊடுகதிர் அலை வளைவுமானி, வெப்பஎடை அளவறிப் பகுப்பாய்வு, வேறுபட்ட வெப்பஎடை அளவறிப் பகுப்பாய்வு உபகரணங்களும் உள்ளன.